Vrapci i komarci

1. Na seoskome imanju bilo je ukupno 685 krava i kokoši. Kad se broj krava povećao 2 puta, a kokoši 5 puta, ukupno ih je bilo 2 009. Koliko je krava, a koliko kokoši?

2. Drvo ima 12 grana. Na svakoj se grani nalazi 12 gnijezda. U svakome gnijezdu ima 12 vrabaca. Koliko se nogu nalazi na stablu?

3. U pet košnica bilo je 45 785 pčela. U jednome je trenu iz prve košnice odletjelo 1 745 pčela, iz druge 741 pčela, iz treće 843 pčele, iz četvrte 2 783 pčele, a iz pete 4 328 pčela. U svakoj košnici ostalo je jednako mnogo pčela. Koliko je pčela bilo u svakoj košnici?

4. Ako 7 vrapčića za 7 dana pojede 3 136 zrna pšenice, koliko će zrna pšenice 43 vrapčića pojesti za jedan dan?

5. Na močvarnoj livadi mnogo je komaraca i vrabaca. Ukupno ih je 789 498. Komaraca je 45 puta više nego vrabaca. Koliko je vrabaca, a koliko komaraca na močvarnoj livadi?

6. U dvorištu su kokoši, zečevi i krave. Ukupno je 868 glava u dvorištu. Koliko ima nogu ako znamo da zečeva ima dvostruko više nego krava, a kokoši dvostruko više nego zečeva?

7. Na cvjetnoj livadi nalazi se košnica sa 132 pčele. Svaki tjedan u košnicu dođu još 132 pčele. Koliko će pčela biti nakon 2 mjeseca?

8. U jednome vrtu nalazi se 428 plavih, trostruko više crvenih i pet puta više žutih cvjetova. Koliko je ukupno latica i listova ako plavi cvjetovi imaju 3 latice i 2 lista, a žuti i crveni 5 latica i 5 listova?

9. U dva susjedna vinograda doletjelo je ukupno 1 270 čvoraka. Kad je iz prvoga vinograda odletjelo 175 ptica, u drugome je vinogradu ostalo dvostruko više ptica nego u prvome. Koliko je čvoraka bilo u prvome, a koliko u drugome vinogradu?

10. Osam bumbara može oprašiti 168 cvjetova. Koliko cvjetova može oprašiti 721 bumbar?